
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 

του 2ου Νηπιαγωγείου Γλυφάδας.. 

Αναγκαστική απαλλοτρίωση έκτασης για την ανέγερση διδακτηρίου 
του 2ου Δημοτικού Σχολείου Δραπετσώνας. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμημάτων των πολεοδομικών ενο¬ 
τήτων (περιοχή «Κολοκοτρώνη») και IV του δήμου Τριπόλεως 

(Ν. Αρκαδίας). 

Εγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου δήμου Θεσσαλονίκης 
(Ν. Θεσσαλονίκης).. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1113528/8386/0010 (1) 

Αναγκαστική απαλλοτρίωση έκτασης για την ανέγερση διδακτηρίου του 
2ου Νηπιαγωγείου Γλυφάδας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

"έχοντας υπόψη: 

1. Τις διατάξεις του Ν. Δ/τος 79/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β. Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι- 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Το απόσπασμα πρακτικού από τη συνεδρίαση με αριθ. 1754/ 
22.8.1991 του Διοικητικού Συμβουλίου του Οργανισμού Σχολικών 
Κτιρίων. 

4. Το από 20.6.1991 πρακτικό καταλληλότητας της απαλλοτριού- 
μενης έκτασης, που καταρτίσθηκε από την κατά Νόμο Επιτροπή. 

5. ΤηνΤ. 1489/1076692/1224/0006Α"/23.8.91 (ΦΕΚ 692/ 
26.8.91 τ.Β’) κοινή απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων στον Υφυπουργό 
Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 2ου Νηπια¬ 
γωγείου Γλυφάδας έκτασης εμβαδού 706 μ 2 που βρίσκεται στην Γλυ¬ 
φάδα Νομού Αττικής μεταξύ των οδών Τεμπών και Ίριδος (Ο.Τ. 172) 


και εικονίζεται με κλίμακα 1:500 και με στοιχεία Α-Β-Γ-Δ-Α στο από 
Σεπτεμβρίου 1986 και με αριθμό 741 κτηματολογικό διάγραμμα - πί¬ 
νακα του τοπ. μηχ. Ιωάννη Κρανάκη το οποίο έχει θεωρήσει για την 
Διεύθυνση Γηπέδων του ΟΣΚ ο Γεώργιος Μορφόπουλος. 

Στην έκταση που απαλλοτριώνεται προβάλει δικαιώματα κυριότητας 
η Ελένη Νεονάκη συζ. Γεωργίου το γένος Ευαγγέλου Τυλισσανάκη. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1992 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ Γ. ΣΟΥΦΛΙΑΣ 

-♦- 

Αριθ. 1112524/8395/0010 ' (2) 

Αναγκαστική απαλλοτρίωση έκτασης για την ανέγερση διδακτηρίου του 
2ου Δημοτικού Σχολείου Δραπετσώνας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου-17 του Α.Ν. 627/1968 «περί Οργανι- 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Το απόσπασμα πρακτικού από τη συνεδρίαση με αριθ. 1751/ 
25.7.1991 του Διοικητικού Συμβουλίου του Οργανισμού Σχολικών 
Κτιρίων. 

4. Το από 8.6.1990 πρακτικό καταλληλότητας της απαλλοτριούμε- 
νης έκτασης, που καταρτίσθηκε από την κατά Νόμο Επιτροπή. 

5. Την Υ. 1489/1076692/1224/0006Α"/23.8.91 (ΦΕΚ 692/ 
26.8.91 τ.Β) κοινή απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων στον Υφυπουργό 
Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 2ου Δημοτι¬ 
κού Σχολείου Δραπετσώνας, έκτασης συνολικού εμβαδού 2.180 μ 2 που 
βρίσκεται στην περιοχή Ανάληψης Δήμου Δραπετσώνας μεταξύ των 
οδών 25ης Μαρτίου, Αριστοτέλους και Δραπετσώνας (Ο.Τ. 24) και ει- 
κονίζεται με κλίμακα 1:500 και με στοιχεία Α-Β-Γ-Δ-Α στο από ΜαΤου 
1991 και με αριθμό 913 κτηματολογικό διάγραμμα - πίνακα της μη¬ 
χανικού Βικτωρίας Κιοσόγλου το οποίο έχει θεωρήσει ο Προϊστάμενος 
Διευθύνσεως Γηπέδων του ΟΣΚ Γεώργιος Μορφόπουλος. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1) Κων/νος Ταουξής του Ιωσήφ και 2) Στυλιανός Γαντόπουλος του 
Στεφάνου. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1992 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Κ. ΠΑΤΡΑΚΟΣ Γ. ΣΟΥΦΛΙ ΑΣ 

♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 3 ) 

Έγκριση πολεοδομικής μελέτης τμημάτων των πολεοδομικών ενοτή¬ 
των (περιοχή «Κολοκοτρώνη») και IV του δήμου Τριπόλεως (Ν. Αρ¬ 
καδίας). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4) του Ν. 1337/1983 «Επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις» (Α’ 33), όπως το άρθρο 6 τρο- 
ποποποιήθηκε με την παρ. 2 του άρθρου 8 του Ν. 1512/1985 «Τροπο¬ 
ποίηση και συμπλήρωση των πολεοδομικών διατάξεων, ρύθμιση συνα¬ 
φών θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν. Δ/τος της 17.7.1923 «περί 
σχεδίων πόλεων κ.λπ.» (Α' 228), όπως μεταγενέστερα τροποποιήθηκαν 
και συμπληρώθηκαν. 

3. Τις διατάξεις των άρθρων 6 (παρ. 1), 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α’ 210) όπως τροποποιήθη¬ 
καν με το άρθρο 13 (παρ. 1, 2 και 3) του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (Α’ 141) και το άρθρο 1 (παρ. 3 και 4) του Ν. 1772/ 
1988 «Τροποποίηση διατάξεων του Ν. 1577/1985 «Γ.Ο.Κ.» και άλ¬ 
λες σχετικές διατάξεις» (Α’ 91). 

4. Τις διατάξεις του άρθρου 23 (παρ. 1 εδ. ιδ') του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την 60677/2711/11.9.1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου (Γ.Π.Σ.) Τρίπολης και Αγίου Κων/νου Ν. Αρκα¬ 
δίας» (Δ' 1092). 

6. Την 87877/5264/1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση πολεοδομικής προ¬ 
μελέτης της πολεοδομικής ενότητας V (περιοχή «Κολοκοτρώνη») του 
Δήμου Τριπόλεως (Ν. Αρκαδίας)». 

7. Την 41/1988 γνωμοδότηση του δημοτικού συμβουλίου Τριπό¬ 
λεως. 

8. Τις 1/πρακτ. 2/20.4.1990 και 2/πρακτ. 7/11.10.1990 γνω¬ 
μοδοτήσεις του Συμβουλίου Χωροταξίας, Οικισμού και Περιβάλλοντος 
Νομού Αρκαδίας. 

9. Την 601/1991 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολεοδομικών 
ενοτήτων V (περιοχή «Κολοκοτρώνη») και IV του Δήμου Τριπόλεως (Ν. 
Αρκαδίας), με τον καθορισμό οικοδομήσιμων χώρων, οδών, πεζοδρό¬ 
μων, χώρων πρασίνου, χώρου πλατείας, αθλοπαιδειών, Κ.Τ,Ε.Λ., 
όπως οι ρυθμίσεις αυτές φαίνονται στα πέντε (5) σχετικά χρωματισμένα 
πρωτότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την 
93582/1991 πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό. σχέδιο εγκρίνεται 
με το άρθρο 1 του παρόντος. 


Άρθρο 3 

Στην παραπάνω περιοχή καθορίζονται κατά τομείς Α και Β οι εξής 
χρήσεις: . 

α. Στους οικοδομήσιμους χώρους που εμπίπτουν στον τομέα Α επι¬ 
τρέπεται η χρήση μη ιδιαιτέρως οχλουσών επαγγελματικών εγκατα¬ 
στάσεων, όπως προσδιορίζεται από το άρθρο 6 (παρ. 1 και 2) του Π. Δ/ 
τος 81/1980 (Ά 27). 

β. Στους οικοδομήσιμους χώρους που εμπίπτουν στον τομέα Β επι¬ 
τρέπεται η χρήση γενικής κατοικίας, όπως προσδιορίζεται από το άρθρο 
5 (παρ. 1 και 2) του ίδιου ως άνω Π. Δ/τος. 

Άρθρο 4. 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο με το άρθρο 
1 του παρόντος, επιβάλλεται προκήπιο πλάτους τεσσάρων (4) πέντε (5), 
έξι (6), επτά (7), εννέα (9) και δώδεκα (12) μέτρων, όπως φαίνεται στα 
ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Α 
και Β όπως φαίνονται στα σχετικά διαγράμματα ως εξής: 

Α. Τομέας Α' 

1. Ελάχιστο πρόσωπο: Δέκα οκτώ (18) μέτρα. 

Ελάχιστο εμβαδόν: Εξακόσια (600) τ. μέτρα. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα. 

α. Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν ελάχιστο πρόσωπο δώδεκα (12) μέτρα, ελάχιστο εμβαδόν 
τριακρσια (300) τ. μέτρα και 

β. Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη, σύμ¬ 
φωνα με το άρθρο 8 του Ν. 1337/1983, εφόσον έχουν ελάχιστο πρό¬ 
σωπο οκτώ (8) μέτρα, ελάχιστο εμβαδόν εκατόν πενήντα (150) τ. μέ¬ 
τρα. 

3. Μέγιστο ποσοστό κάλυψης των οικοπέδων: Εβδομήντα τοις εκατό 
(70%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Μέγιστο επιτρεπόμενο ύψος των ανεγερθησομένων κτιρίων: 
Έντεκα και μισό (11,50) μέτρα. 

Β. Τομέας Β' 

1. Ελάχιστο πρόσωπο: Δέκα πέντε (15) μέτρα. 

Ελάχιστο εμβαδόν: Πεντακόσια (500) τ. μέτρα. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα. 

α. Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν ελάχιστο πρόσωπο οκτώ (8) μέτρα, ελάχιστο εμβαδόν δια¬ 
κόσια (200) τ. μέτρα και 

β. Τα οικόπεδα τα οποία προκύπτουν από την οριστική πράξη εφαρ¬ 
μογής της πολεοδομικής μελέτης ή προέρχονται από τις εισφορές σε γη 
σύμφωνα με το άρθρο 8 του Ν. 1337/1983 εφόσον έχουν ελάχιστο εμ¬ 
βαδόν εκατόν πενήντα (150) τ. μέτρα. 

3. Μέγιστο ποσοστό κάλυψης των οικοπέδων: Εξήντα τοις εκατό 
(60%) της επιφάνειας τους. 

4. Συντελεστής δόμησης: Έξι δέκατα (0,6). 

5. Μέγιστο επιτρεπόμενο ύψος των ανεγερθησομένων κτιρίων: οκτώ 
(8) μέτρα. 

Γ. Επιπλέον των προϋποθέσεων των προηγουμένων παραγράφων 1 
και 2 των ενοτήτων Α και Β, θεωρούνται άρτια και οικοδομήσιμα, εφό¬ 
σον στο οικοδομήσιμο τμήμα τους εγγράφεται κάτοψη κτιρίου με ελάχι¬ 
στη επιφάνεια πενήντα (50) τ. μέτρα και ελάχιστη πλευρά πέντε (5) μέ¬ 
τρα. 

Δ. Επί πλέον των ανωτέρω και για τους δύο τομείς απαγορεύεται η 
δημιουργία χώρου στάθμευσης αυτοκινήτων στις πρασιές. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΝΟΜΑΡΧΙΑ ΑΡΚΑΔΙΑ! 
ΔΙΕΥΘΥΝΤΗ ΠΟΛΕΟΔΟΜΙΑΣ 


ΚΤΗΜΑΤΟΑΟΓΙΚΟ ΔΙΑΓΡΑΜΜΑ 



Ελληνικό ΩΑΤυΜ 

Εγκάρσιο Μιρκατορικη προβολή 3° 

Κιντρικος μισημβρ,νος λ»0° απ'Αθήνα 


Κλίμακα 1:1000 











ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Ελληνικό ο»τυΜ Κλίμακά 1:1000 

Εγκάρσιά Μιρκατορικη προβολή 3® 

Κιντρικος μίσημβρινος Α·0® απ - Αθήνα 

ΠΟΛΕΟΔΟΜΙΚ Η ΜΕΛΕΤΗ 
ΕΠΕΚΤΑΣΗΣ - ΑΝΑΘΕΩΡΗΣΗΣ 

ΠΟΛΕΟΔΟΜΙΚ Η ΕΝΟΤΗΤΑ κολοκοτρονη 

Π “ ΚΑΙ ΜΕΤΑΦΟΡΙΚΗ* ΥΠΟΔΟΜΗ! 

ΝΟΜΟΣ ΑΡΚΑΔΙΑΣ 

(4) 

Εγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου δήμου Θεσσαλονίκης (Ν. 

Θεσσαλονίκης). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 1 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137); 

6. Την 3254/1991 δήλωση συναίνεσης ενώπιον του Συμβολαιο¬ 
γράφου Θεσσαλονίκης Μιχαήλ Πιερράκου, της Μαρίνας Τρυψιάνη, 
αποκλειστικής κυρίας των παρακάτω περιγραφομένου ακινήτου. 

7. Την 360/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 32536/26.7.1991 απόφαση του Υπουργού Περιβάλλοντος, 
Χωροταξίας και Δημοσίων Έργων, για προέγκριση της σχετικής τεχνι¬ 
κής μελέτης. 

9. Την κατόπιν αυτοψίας του αρχιτέκτονος - μηχανικού Π. Βάρναλη 
επιβεβαίωση στον υπολογισμό του μεταφερόμενου συντελεστή δόμησης 
στοιχείων του ακινήτου, που βρίσκεται επί της οδού ΐ\ Παπανδρέου 
(Πάροδος α) αρ. 6 του ρυμοτομικού σχεδίου Δήμου Θεσσαλονίκης, με - 
πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Δήμου Θεσ¬ 


σαλονίκης (Ν. Θεσσαλονίκης) επί της οδού Γ. Παπανδρέου αριθ. 6 (πά¬ 
ροδος α), έχει χαρακτηρισθεί ως έργο τέχνης με την Γ/121/2382/ 
23.1.1985 απόφαση της Υπουργού Πολιτισμού και Επιστημών (Β' 
81), του οποίου την αποκλειστική κυριότητα έχει η Μαρίνα Τρυψιάνη, 
όπως το βαρυνόμενο ακίνητο φαίνεται με στοιχεία Α, Β, Γ, Δ, Α, στο 
σχετικό πρωτότυπο διάγραμμα σε κλίμακα 1:200, που θεωρήθηκε από 
τον. Προϊστάμενο της Διεύθυνσης Τοπογραφικών Εφαρμογών με την 
103470/1991 πράξη του και που αντίτυπό του σε φωτοσμίκρυσνη δη¬ 
μοσιεύεται με το παρόν διάταγμα. 

_ 2. Τα ειδικότερα στοιχεία τα βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 163 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,6. 

δ. Δομήσιμες επιφάνειες που αντιστοιχούν σ’ αυτό. 

163,00 τ.μ. X 1,6 = 260,8 τ.μ. 

ε. Δομημένη επιφάνεια: 86,15 τ.μ. στο ισόγειο. 

στ. Μεταφερόμενη δομήσιμη επιφάνεια: 

260,8 τ.μ. - 86,15 τ.μ. = 174,65 τ.μ. (εκ των οποίων 27,95 τ.μ. 
από ισόγειο και 146,7 τ.μ. από ορόφους). 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Μαρίνας Τρυψιάνη για εμβαδόν 174,65 τ.μ. (εκ των οποίων 
27,95 τ.μ. από ισόγειο και 146,7 τ.μ. από ορόφους). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

♦ Αθήνα, 3 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


































ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 
Ταχ. Κώδικας 
ΤΕΕΕΧ 


Καποδιστρΐου 34 
104 32 

22.3211 ΥΡΕΤ ΟΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρΐου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΟΣ: 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστελλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 
β) » 

Υ) » 
δ) » 
ε) » 
στ) » 

ζ) » 

η) » 
θ) » 
ι) » 
ια) Για 


το Τεύχος Α' 
» » Β' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


όλα τα Τεύχη 


13.000 

23.000 

7.000 

22.000 

15.000 

7.000 

4.000 

7.000 

2.000 

50.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) . 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

. » 100 

» 2.500 

» 5.000 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 










